La Casa de Cultura acull la presentació de l’estudi elaborat per l’Ivie sobre el futur de Burjassot en el marc del Consell de Participació
2025-07-24

El Consell de Participació Ciutadana de Burjassot reunirà els seus membres dilluns que ve 16 de febrer a partir de les 19 hores en la Casa de Cultura del municipi.

En la nova sessió del Consell es procedirà a l’aprovació de l’acta de la sessió anterior i a la presentació de l’estudi “Reflexions estratègiques sobre el futur de Burjassot”, elaborat per l’Institut Valencià d’Investigacions Econòmiques (Ivie). Aquest estudi arreplega diferents reflexions a partir de les quals s’oferiran suggeriments bàsics per al Burjassot del futur, per millorar la qualitat de vida dels seus ciutadans.

La presentació de l’estudi estarà a càrrec de Rafa García, alcalde de Burjassot, Francisco J. Goerlich Gisbert, Catedràtic de Fonaments de l’Anàlisi Econòmica de la Universitat de València i professor de l’Ivie, i d’Ernest Reig Martínez, Catedràtic d’Economia Aplicada de la Universitat de València i també professor de l’Ivie.